L’Ajuntament de Llíria inicia dissabte la XI legislatura amb la sessió constituent de la nova Corporació
12 de juny de 2019

L’Ajuntament de Llíria celebrarà dissabte la sessió constitutiva de la XI legislatura de la democràcia (2019-2023), amb la presa de possessió de l’acta dels 21 regidors i regidores. A continuació, els representants del Consistori procediran a l’elecció de la persona que ostentarà l’Alcaldia.

La Corporació Municipal de la XI legislatura estarà conformada per 9 regidors del PP, 6 del PSPV-PSOE, 5 de Compromís-Move i 1 de Ciudadanos.

Les urnes, a més van determinar que l’hemicicle experimente una renovació de quasi un 50%, ja que 10 noves persones s’incorporaran per primera volta a l’Ajuntament de Llíria.

Per altra banda, hui s’ha celebrat l’última sessió plenària de la legislatura que es tanca, durant la qual l’alcalde Manolo Civera ha volgut fer un agraïment “a tota la Corporació Municipal per la seua entrega i dedicació a la ciutat de Llíria” i ha manifestat “l’orgull i satisfacció” d’haver presidit l’hemicicle durant els últims quatre anys.

La sessió plenària tindrà lloc el dissabte, 15 de juny, a les 12.30 hores, al saló de plens de l’Ajuntament de Llíria (Plaça Major, 1).